open-index/open-wikipedia-markdown huggingface dataset:
Na'Taki Osborne Jelks

'''Na'Taki Osborne Jelks'*, nada en Walnut Grove, é unha científica ambiental estadounidense. É profesora asistente de ciencias ambientais e da saúde en Spelman College e profesora visitante de saúde pública en Agnes Scott College. É coñecida polo seu activismo na xustiza ambiental e a sostibilidade urbana, polo que foi nomeada Campioa do Cambio pola Casa Branca en 2014.

## Traxectoria 
Jelks naceu en Walnut Grove, Mississippi; a súa familia trasladouse posteriormente a Baton Rouge, Louisiana. Obtivo un bacharelato universitario en ciencias no Spelman College, un máster de saúde pública en saúde ambiental e ocupacional na Universidade Emory, e un doutoramento na Escola de Saúde Pública da Universidade Estatal de Xeorxia.

Conseguiu o seu doutoramento en 2016, pola tese titulada *Combined Environmental and Social Stressors in Northwest Atlanta's Proctor Creek Watershed: An Exploration of Expert Data and Local Knowledge* (en galego, *Combinación de factores de tensión ambiental e social na conca de Proctor Creek do noroeste de Atlanta: Unha exploración de datos de expertos e coñecementos locais*). A asesora de doutoramento de Jelk foi a científica estadounidense especializada en saúde ambiental Christine Stauber. Os seus estudos céntranse na participación da comunidade para identificar os factores de tensión ambiental nas concas urbanas.

En 2001, Jelks cofundó o Programa Atlanta Earth Tomorrow, un programa da Federación Nacional de Vida Silvestre que conecta aos mozos urbanos coa natureza, o compromiso cívico e o desenvolvemento do liderado.

É a copresidenta do Proctor Creek Stewardship Council, unha organización de base centrada na restauración da saúde ecolóxica da conca de Proctor Creek no Oeste de Atlanta. Tamén forma parte da Xunta Directiva da Asociación de Ciencia Cidadá.

En 2018, Jelks foi nomeada membro do Comité Asesor Nacional de Xustiza Ambiental (NEJAC) da Axencia de Protección Ambiental dos Estados Unidos. Ademais, é a xerente dos Programas de Desenvolvemento Comunitario e de Liderado da Federación Nacional de Vida Silvestre.

O activismo ambiental de Jelks apareceu na revista *People*  e no diario *The New York Times''.

## Recoñecementos 
* 2014: Campións do cambio da Casa Branca.

## Notas
Decimal periódico

**Número decimal periódico** é un número racional cunha parte fraccional caracterizada por ter un **período punto** (cifras que se repiten infinitamente) na súa expansión decimal. Este período pode constar de diferentes partes:

 Pode ser un único número, como en 1/3 = 0' **3**3333

 Pode ser unha serie de números, como en 1/7 = 0' **142857**142857142857... 

O período indícase cun arco sobre a cifra ou conxunto de cifras que se repiten. 

## Tipos de números periódicos 
* **Periódico puro**: cando xusto despois da coma hai unha ou varias cifras repetitivas infinitamente. Exemplo: 34,555\dots = 34,\overset{\frown}{5}, onde *5* é o período.
* **Periódico mixto** (tamén dito *semiperiódico*): cando após a coma hai unha ou máis cifras que non se repiten, seguidas por unha o varias que si o fan. Exemplo: 1,91222\dots = 1,91\overset{\frown}{2}, onde *91* non se repite pero si o fai o *2*.

## Fracción correspondiente a un número periódico 
Unha fracción pode dar un número decimal periódico. Son exemplos disto **1/9** , **1/3**, **2/27** ou **7/12**.

## Páxinas relacionadas 
* 0.999...
* Número racional
Sarah Myhre

**Sarah E. Myhre** é unha científica climática, divulgadora e activista pola xustiza ambiental estadounidense. É coñecida polo seu enfoque feminista para a mitigación do cambio climático, e considera necesario que máis mulleres lideren a loita contra o cambio climático. É fundadora e directora executiva do Rowan Institute, unha organización sen ánimo de lucro con sede en Washington D. C. que se enfoca no liderado do cambio climático.

## Traxectoria 
Myhre obtivo o seu doutoramento en ecoloxía na Universidade de California en Davis, en 2014, estudando paleo-oceanografía. Ademais da súa investigación en ciencias do clima, Myhre avoga por incluír as experiencias humanas e usar a empatía cando fala sobre o cambio climático, argumentando que as perspectivas humanistas son importantes para abordar o cambio climático. Tamén avoga por un enfoque feminista da ciencia do clima, chamando a un maior liderado de mulleres científicas e activistas. Myhre argumenta que a ciencia nunca foi apolítica, e non pode ser tratada como tal.

### Controversia 
No transcurso de varios anos, Myhre experimentou un forte acoso polo seu activismo climático. Outros colegas advertíronlle que o liderado público sobre o cambio climático é un "suicidio profesional".

## Recoñecementos 
En 2017, a revista *Seattle Magazine* incluíuna dentro da listaxe das Seattleites máis influentes. Ao ano seguinte, en 2018, a Academia Nacional de Ciencias nomeouna Kavli Fellow.

## Notas 
## Véxase tamén 
### Ligazóns externas 
* Sitio web oficial do Rowan Institute.
Regra dos terzos

dereita|conmarco|Na fotografía a regra dos terzos sitúa unha das divisións na liña do horizonte

**A regra dos terzos** é unha técnica de composición usada na fotografía. Consiste en dividir a foto en 9 cadrados, trazar dúas liñas horizontais e dúas verticais imaxinarias, e situar nos puntos de cruzamento o asunto que se desexa destacar para obter unha foto equilibrada. Os dous terzos da imaxe alcanzan o número 0,666, que se aproxima á lonxitude da sección dourada dun segmento que é 0,618, o número áureo.

alt=Rule-of-thirds.gif|miniatura|Interseccións ou puntos de cruzamento
miniatura|Proximidade da regra dos terzos e da reixa do número áureo

## Historia 
John Thomas Smith escribiu a regra dos terzos por primeira vez en 1797. No seu libro *Remarks on Rural Scenery.* Smith citou unha obra de Sir Joshua Reynolds de 1783, na que Reynolds discutiu, en termos non cuantificados, o equilibrio entre o escuro e a luz nun cadro. John Thomas Smith continuou entón cunha expansión da idea, e nomeouna a "Regra dos terzos".

Escribindo en 1845, no seu libro *Chromatics*, George Field sinala que Sir Reynolds dá a proporción 2:1 como regra pola proporción de cores cálidas a frías nunha pintura, atribúe a Smith a expansión desa regra a todas as proporcións, e manifesta certo escepticismo sobre a universalidade de tal regra, polo menos en canto á cor.

A regra virou moi popular en todo o século XX, á vez que houbo fotógrafos e investigadores do mundo da arte que a seguiron a cuestionar (explorando iso mesmo xurdiu o método diagonal), dicindo que non é máis que unha simplificación afeccionada da reixa derivada da proporción áurea (tamén moi popular, mais que tivo tamén moitas extrapolacións indebidas, e moitos detractores).

## Notas 
## Véxase tamén 
### Bibliografía 
* 
*
*
* 

### Outros artigos 
* Composición fotográfica

### Ligazóns externas 
* Titorial sobre o seu uso 
* Explicación simple da técnica 
*Que é e como usala 
* A “regra dos terzos” *vs* proporción áurea: mitos e lendas
Yola Mgogwana

**Yola Mgogwana**, nada na Cidade do Cabo en 2008, é unha activista climática surafricana.

## Traxectoria 
Mgogwana é estudante da escola primaria Yolomela en Khayelitsha, un dos municipios máis empobrecidos de Cidade do Cabo. A súa educadora ambiental é Xoli Fuyani, quen é tanto unha mentora como unha colaboradora chave no seu traballo, e tamén é a Coordinadora de Educación Ambiental no Proxecto Earthchild, unha organización sen fins de lucro coa que Mgogwana está conectada.

O activismo de Mgogwana comezou en 2019, cando só tiña once anos, tras preocuparse pola contaminación, os patróns climáticos pouco comúns e a inminente crise da auga no seu país. Foi unha inspiración para que os mozos de África se uniran a ela na súa loita pola xustiza climática. Xunto coa científica Kiara Nirghin e Ruby Sampson, foi aclamada como a resposta surafricana á activista climática sueca Greta Thunberg.

Mgogwana foi unha relatora activa nas escolas e instou repetidamente ao goberno a tomar medidas urxentes sobre o cambio climático. Comezou a colaborar como voluntaria co proxecto Earthchild en xaneiro de 2019, cuxo obxectivo é levar a educación ambiental ás comunidades e aulas que aínda non teñen acceso a estes coñecementos. En marzo de 2019, uniuse a unha folga xuvenil polo clima e marchou até o Parlamento esixindo mellores políticas e xustiza. Tras este acto, falou ante unha audiencia de 2.000 mozos en Cidade do Cabo. 

En agosto de 2019, foi a relatora principal no simposio do Fondo de Poboación das Nacións Unidas (UNFPA, polas súas siglas en inglés), sobre Saúde Sexual e Reprodutiva, Xénero e Resiliencia ao Cambio Climático en Xohanesburgo.

O seu labor enmárcase no crecente recoñecemento entre os mozos de todo o mundo de que a súa xeración se enfrontará ás consecuencias máis graves do cambio climático, aínda que eles contribúan pouco á devastación do medio ambiente. O seu activismo inspirouse na palabra zulú ubuntu, que significa "Eu son, porque ti es". 

## Recoñecementos 
Mgogwana recibiu o recoñecemento nos medios de comunicación nacionais e internacionais como unha notable e xove activista climática que se asemella a Greta Thunberg en Suráfrica.

## Notas
Róisín McLaren

**Róisín Mary Bridget McLaren**, nada en Edimburgo o 12 de outubro de 1994, é unha activista polo clima británica e co-portavoz nacional do Partido Socialista Escocés (SSP, polas súas siglas en inglés). 

## Vida persoal 
McLaren naceu en Edimburgo antes de mudarse a Livingston e logo a West Calder, onde pasou a maior parte da súa infancia. O seu bisavó era mineiro de xisto e membro do Partido Laborista Independente en West Calder. O seu pai era membro do Partido Comunista de Gran Bretaña e despois foino da Esquerda Democrática de Escocia. A súa nai foi membro do Partido Socialista dos Traballadores. A súa familia era partidaria de votar "Si" no referendo de 1979 para a reinstauración da asemblea lexislativa en Escocia. 

Asistiu á Academia de St. Kentigern antes de recibir un posto de "fundadora" na Escola de George Heriot. Logo estudou Xestión Ambiental Sustentable no Colexio Rural de Escocia. McLaren ten interese na cetraría.

## Carreira política 
McLaren uniuse ao Partido Nacional Escocés en 2010. En 2013, uniuse á Asociación Nacionalista Escocesa da Universidade de Edimburgo e converteuse na presidenta da sociedade. Foi unha organizadora destacada da campaña "Yes Scotland" no campus da Universidade de Edimburgo. En 2014, participou no debate do campus sobre a independencia escocesa, instando á audiencia para aproveitar o impulso da campaña "Yes Scotland" para "crear un país socialmente responsable para as futuras xeracións". 

McLaren uniuse ao Partido Socialista Escocés en 2017. Asistiu á conferencia da Scottish Independence Convention que levaba por título "Build: Bridges to Indy" e, nunha entrevista co xornal *Scottish Socialist Voice*, afirmou que "se a independencia ten que ver con algo, é con mellorar as vidas das persoas da clase traballadora".

En novembro de 2017, McLaren escribiu no xornal *The Guardian* para chamar a atención sobre os contratos de cero horas e a política do SSP dun salario mínimo de 10 libras. En decembro do mesmo ano, escribiu un artigo conxunto co actual Secretario Nacional do SSP, Hugh Cullen, en *Conter*, un blog radical pro-independentista, no que salientaban a necesidade dun partido socialista ben organizado e partidario da independencia de Escocia.

O 2 de xuño de 2018, McLaren presidiu unha sesión na Connolly150, unha conferencia internacional organizada ao redor da figura do obreiro irlandés e socialista James Connolly, que reuniu a conferenciantes de todo o mundo paia debater e celebrar a súa vida e as súas ideas. Uns meses máis tarde, o 10 de novembro de 2018, foi elixida co-portavoz nacional do Partido Socialista Escocés, vencendo a Frances Curran, e foi nomeada paia dirixir o grupo de acción sobre cambio climático do SSP.

## Notas
La Voz (Nova York)

***La Voz*** foi un xornal que se editou en Nova York entre 1937 e 1939.

## Historia e características 
Subtitulado *Diario Democrático Avanzado*, tiña como lema "Pola xusticia social. Pola Democracia. Contra a Tiranía e o Fascismo.". Apareceu cun número de carácter especial o 19 de xullo de 1937 e despois comezou a publicarse con regularidade dende o 24 de agosto de 1937 ata o 1 de decembro de 1939. O seu director e propietario era o empresario galego Ceferino Barbazán Montes dono de The Spanish Newspaper Corporation, empresa editora do xornal. José Castilla Morales era o director asistente. Entre os seus redactores figurou Leocadio Lobo. Periódico prorepublicano "abiertamente antifascista" vinculado á Frente Popular Antifascista Gallego, publicou varios artigos de Castelao. Colaborou co periódico bimensual *Frente Popular*. O 24 de maio de 1939 Barbazán cedeu a dirección do xornal a Leocadio Lobo. A partir de decembro de 1939 cambiou o seu título por *La Nueva Voz*, do que só se conservan algúns exemplares dispersos.

## Notas 
## Véxase tamén 
### Bibliografía 
* Díaz Marcos, Ana María, "El periódico neoyorquino  *La Voz* (1937-1939): Prensa y literatura frente  al franquismo" en *Sesenta años después: el exilio literario asturiano de 1939: actas del Congreso Internacional celebrado en la Universidad de Oviedo, 20, 21 y 22 de octubre de 1999*.
* 
* 
* 

### Ligazóns externas
* La Voz
* Ficha de *La Voz* na Biblioteca do Congreso
Lead room

miniatura|200x200px|Imaxe dun coche de carreiras con *lead room*

En fotografía, cine e outras artes visuais, ***lead room***, ou ás veces **espazo de nariz**, é o espazo que está diante, e na dirección do movemento ou da mirada. Os encadramentos ben compostos, deixan un pouco espazo na dirección cara a onde o suxeito está a ollar ou moverse. Se o espazo extra é deixado diante dun coche que se está a mover, o espectador pode ver que o lugar a onde se dirixe; sen este *recheo visual*, o progreso do coche parecerá dificultado ou limitado.

Nalgúns idiomas, como en castelán, o termo "to lead" que en inglés significa "guiar" é traducido pola súa acepción "chumbo"; e de aí adoita aparecer "sala de chumbo*"*, sen que pareza ter máis xustificación que esa tradución dubidosa.

## Notas 
## Véxase tamén 
### Bibliografía 
* 

### Outros artigos 
*Composición fotográfica
* Regra de terzos
* Método diagonal

### Ligazóns externas 
https://www.nikon.es/es_ES/learn-and-explore/photography-articles.tag/learn_and_explore/photography_articles/5-easy-composition-guidelines.dcr  (es)
&nbsp;
La Voz

## Prensa 
* ***La Voz***, periódico editado en Madrid (1920-1939).
* ***La Voz***, periódico editado en Córdoba (1920-1936).
* ***La Voz***, periódico editado en Nova York (1937-1939).
* ***La Voz***, periódico editado en Phoenix.

## Véxase tamén 
* La voz
Badolatosa

**Badolatosa** é un municipio de España na provincia de Sevilla, comunidade autónoma de Andalucía.

Ten unha área duns 47,79 km² e unha poboación de	3.079 habitantes (2020), o que daba unha densidade de poboación de 65,31&nbsp;hab/km². Encóntrase situada a unha altitude de 236&nbsp;m e a 130&nbsp;km da capital provincial, Sevilla.

## Notas
## Véxase tamén 
### Ligazóns externas
*Badolatosa - Sistema de Información Multiterritorial de Andalucía
*Deputación de Sevilla
Partido Popular Andaluz

O **Partido Popular Andaluz** é a delegación andaluza do Partido Popular e foi fundado en 1989 co nacemento do Partido Popular. O seu presidente é Juanma Moreno e a súa sede central atópase en Sevilla. A súa organización xuvenil é Nuevas Generaciones de Andalucía. Actualmente é o partido do goberno da Xunta de Andalucía.

## Historia
Foi fundado en 1989 e o seu primeiro presidente foi o xienense Gabino Puche Rodríguez Acosta, que xa era o presidente a nivel autonómico do partido anterior, Alianza Popular.

## Dirección do partido
*Presidente de Honra: Francisco Javier Arenas Bocanegra
*Presidente: Juan Manuel Moreno Bonilla
*Secretaria xeral: Dolores López Gabarro 
*Portavoz parlamentario : Elías Bendodo Benasayang
* Vicesecretario de Organización e Electoral: Antonio Martín Iglesias
*Vicesecretaria de Desenvolvemento Rural e Medio Ambiente: Yolanda Sáez Cuevas
*Vicesecretario de Sectores Produtivos: Pablo Venzal Contreras
*Vicesecretaria de Sociedade do Benestar: Ana Carmen Mata Rico

## Direccións provinciais
### Presidentes provinciais
*PP de Almería: En período congresual
*PP de Cádiz: En período congresual. Previsiblemente Bruno García de León
*PP de Córdoba: Adolfo Molina
*PP de Granada: Sebastián Pérez Ortiz
*PP de Huelva: Manuel Andrés González Rivera
*PP de Xaén: En período congresual
*PP de Málaga: Elías Bendodo Benasayang
*PP de Sevilla: Virginia Pérez

### Secretarios xerais provinciais
*PP de Almería: En período congresual
*PP de Cádiz: En período congresual
*PP de Córdoba: María Luisa Ceballos
*PP de Granada: Pablo García
*PP de Huelva: David Toscano
*PP de Xaén: En período congresual
*PP de Málaga: Patricia Navarro 
*PP de Sevilla: Juan de la Rosa

## Presidentes do partido
## Resultados electorais 
### Parlamento de Andalucía

a Como Alianza Popular
b Como Coalición Popular

### Eleccións xerais

a Como Alianza Popular
b Como Coalición Democrática

## Notas
We Are Scientists

**We Are Scientists** é unha banda estadounidense de rock alternativo baseada en Nova York que se formou en Berkeley, California no ano 2000. Está composta principalmente polo guitarrista e vocalista Keith Murray e o baixista guitarist Chris Cain, uníndose o batería Keith Carne para o estudio e para os directos dende 2013.

A banda publicou seis álbums de estudio, sen incluír o seu primeiro lanzamento *Safety, Fun, and Learning (In That Order)*, que o grupo describiu como un bosquexo en vez dun álbum propiamente dito. O éxito de We Are Scientists chegou co lanzamento do seu primeiro álbum de estudio, *With Love and Squalor*, que vendeu 100 000 copias nos primeiros seis meses. Este foi seguido polo lanzamento de *Brain Thrust Mastery* en 2008, *Barbara* en 2010, *TV en Français* en 2014, *Helter Seltzer* en 2016 e *Megaplex* en 2018, *Huffy* en 2021, *Lobes* en 2023, e *Qualifying Miles* en 2025.

Ademais da música, Keith e Chris son coñecidos polo seu humor, que adoitan introducir nas súas entrevistas, notas de prensa e bromas improvisadas nos seus concertos. Isto tamén se trasladou á produción de moitos dos seus propios videoclips e á súa serie de curtametraxes televisivas de 2009 *Steve Wants His Money*, feita para a MTV británica, así como a unha serie de podcasts titulada *Dumpster Dive* en 2020.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Rocío Monasterio

**Rocío Monasterio San Martín**, nada en Madrid o 4 de febreiro de 1974, é unha empresaria, arquitecta e política hispanocubana, deputada na Asemblea de Madrid. É a presidenta de Vox na Comunidade de Madrid.

## Traxectoria 
Nada o 4 de febreiro de 1974, filla de pai cubano e nai española, as fontes diverxen en situar o nacemento de Monasterio, citando unhas Madrid, mentres outras o sitúan en Cuba. Monasterio afirma que naceu en Madrid. Os seus devanceiros cubanos foron terratenentes en Cienfuegos, propietarios do enxeño azucreiro «Manuelita» e donos da Compañía Azucreira Atlántica do Golfo, que chegou a cotizar na bolsa de Nova York. Trala revolución cubana de 1959 e a expropiación das súas empresas e propiedades, a familia recalou en España, onde o seu pai abriu o primeiro Kentucky Fried Chicken do país, en 1972. O 15 de maio de 2001, contraeu matrimonio na capela das Escravas do Sacro Corazón de Xesús (La Moraleja) co promotor inmobiliario Iván Espinosa de los Monteros, fillo de Carlos Espinosa de los Monteros y Bernaldo de Quirós. Monasterio (aínda antes de posuír a titulación de arquitecta) dirixiu un estudo dedicado a adquirir locais para a súa transformación en *lofts* e a decorar vivendas de luxo, ofertadas polo seu marido.

### Carreira política 
esquerda|miniatura|Monasterio nun acto de Vox en Vistalegre.
Rocío Monasterio entrou a formar parte de Vox en 2014, sendo presidenta de Vox Madrid dende 2019. Tamén é responsable a nivel nacional da área de Asuntos Sociais, máis concretamente vicesecretaria de Asuntos Sociais do partido. O 18 de abril de 2019 foi anunciada como cabeza de lista do seu partido de cara ás eleccións á Asemblea de Madrid de 2019, postulándose así como aspirante á presidencia da rexión, incorporándose José María Marco como número 2 da lista electoral. Ademais da súa actividade en Vox, foi fundadora da Plataforma polas Liberdades, entidade dedicada a «combater a ideoloxía de xénero», e do Foro Xeración do 78, unha asociación de debate sobre temas políticos, económicos, culturais e internacionais integrada por mozos profesionais.

Rocío Monasterio colabora tamén coa Fundación Renacimiento Demográfico e Fundación Madrina, que lle outorgou, xunto a Iván Espinosa, o Premio «Amigos Madrina» do valor de solidariedade persoal e familiar.

O 24 de marzo de 2021 foi anunciada como cabeza de lista nas eleccións á Asemblea de Madrid de 2021.

## Notas 
## Véxase tamén
Flor española

[miniatura|160x160px|[Moeda española de 50 pesetas, coa característica forma da "**flor española**".]]
**Flor española** é unha forma característica dalgunhas moedas contemporáneas, definida por amosar un canto liso no que se alternan unhas canles ou amosegas que configuran seccións iguais do canto.

## Orixe 
O nome débese á súa aprencia de pétalos dunha flor e ao feito de que a primeira moeda con esta forma fose a española de 50 pesetas emitida entre 1990 e 2000. No caso desta moeda, as canles dividían o canto en sete seccións iguais. como sistema de axuda para que as persoas con deficiencia visual poidan recoñecer con facilidade moedas de tamaños próximos.

## Moedas coa forma da "flor española" 
* España: 50 pesetas (1990-2000).
* Eurozona: 20 céntimos (desde 1999).
* Azerbaidján: 10 qəpik (desde 2006).
* Kazakhstán: 200 tenge (2020).
* Fiji: 2 dólares (2014).
* Malaisia: 50 sen (desde 2011).
* Nova Zelandia: 20 cents (desde 2006).
* Sri Lanka: 2 rupias (2017).

Ficheiro:10 Azerbaijani qəpik Reverse.jpg|Azerbaidján: 10 Qapik.
Ficheiro:200 tenge (avers).jpg|Kazakhstán: 200 tenge.
Ficheiro:N22978 20 cnt Lietuva 2015.jpg|Lituania: 20 céntimos.

## Notas
Edmundo Bal

**Edmundo Bal Francés,** nado en Huelva o 2 de xullo de 1967 é un político e avogado español, membro do Congreso dos Deputados por Cidadáns en representación de Madrid.

## Traxectoria 
### Primeiros anos 
Aínda que naceu en Huelva, estudou no colexio *Nuestra Señora del Buen Consejo*, no barrio da Cidade Universitaria de Madrid. Posteriormente, licenciouse en Dereito na Universidade Complutense de Madrid.

### Avogacía do Estado 
En 1993, con 26 anos, conseguiu unha praza como avogado do Estado e exerceu como tal en Huesca, Zaragoza e, finalmente, Madrid.

A principios de 2017, como responsable penal da Avogacía do Estado, tivo un importante papel na denuncia de Facenda por delito fiscal contra varios futbolistas da Liga española como Lionel Messi, Cristiano Ronaldo, Radamel Falcao, Ángel Di María, Luka Modrić e José Mourinho. Nos casos de Messi e Xabi Alonso, a fiscalía no apreciara delito e foron denunciados pola avogacía. Tamén participou nas causas contra Jordi Pujol e sobre a trama Gürtel. 

Durante varios anos presidiu a Asociación de Avogados do Estado.

### Actuación no *Procés* 
En decembro de 2018, a directora de servizo xurídico do estado, Consuelo Castro, substituíu a Edmundo  Bal por Rosa María Seoane,​ que naquel momento era secretaria xeral de Adif, como representante no xuízo ao proceso independentista catalán. Aínda que se xustificou como "perda de confianza", a substitución fíxose despois de que Bal se negase a omitir a violencia do delito de sedición. A falta de violencia implicaba que as penas pedidas para Oriol Junqueras pasaban de 25 anos a 12 anos. Edmundo  Bal negouse a deixar de recoller nos escritos de acusación os feitos que implicaban violencia. Trala súa destitución declarou "Sabes que pasa? Que non soporto as presións dos políticos aos funcionarios públicos que só queren facer o seu traballo. Non soporto a mentira".

### Chegada á política 
En marzo de 2019, o entón líder de Cidadáns, Albert Rivera, anunciou a fichaxe de Bal para as eleccións xerais de abril de 2019. Nas posteriores eleccións de novembro do mesmo ano non resultou elixido en primeira instancia, pero acabou obtendo un escano por Madrid trala renuncia de Rivera.​ Posteriormente foi nomeado portavoz adxunto do grupo parlamentario de Cidadáns no Congreso, exercendo como portavoz principal durante a baixa maternal de Inés Arrimadas.

En marzo de 2021, anunciou que se presentaba ás primarias para ser cabeza de lista de Cidadáns nas eleccións autonómicas de Madrid, co apoio do ata entón vicepresidente da comunidade, Ignacio Aguado.​ O 22 de marzo gañou as primarias cun 89,43 % dos votos.​ Con todo, Bal non conseguiu ser elixido deputado ao non alcanzar Cidadáns o 5 % dos votos, mínimo necesario para entrar na repartición de escanos.

## Notas 
## Véxase tamén
Feliciano Valencia

**Feliciano Valencia Medina**, nado en Santander de Quilichao, Cauca, Colombia o 9 de xullo de 1955, é un líder indíxena nasa.

## Traxectoria 
Un dos nove fillos de Claudio Valencia e Fidelina Medina. Cursou primaria na escola da súa verea. Na adolescencia foi xornaleiro colleiteiro de café e de algodón.

Valencia obtivo varios cargos na súa comunidade, o Resgardo indíxena de Canoas, en Santander de Qulichao e, como directivo do Consello Rexional Indíxena do Cauca (CRIC). En 2010, presentouse para a alcaldía de Santander de Quilichao, a súa vila natal, aínda que perdeu.

No 2010, no aeroporto de Cali, cando ía rumbo á Arxentina como voceiro dun encontro de indíxenas, foi detido, acusado de "secuestro simple", porque en 2008 no medio dunha mobilización masiva dos indíxenas, un cabo do Exército, vestido de civil, co camuflado e a arma nunha mochila, foi retido pola garda indíxena e castigado polas autoridades indíxenas das comunidades locais. O xuíz de primeira instancia declarouno inocente, considerando que as autoridades indíxenas cumprían as súas funcións legais e Feliciano non tomara as decisións. En setembro de 2015 foi capturado tras ser condenado en segunda instancia polo Tribunal do Cauca, que o condenou a 18 anos de cárcere. A Corte Suprema de Xustiza de Colombia declarouno inocente e liberouno o 28 de xuño de 2017, con criterios semellantes aos do xuíz de primeira instancia, concluíndo que na retención do cabo déronse os factores para a aplicación do foro indíxena.

Nas eleccións lexislativas de Colombia de 2018, foi candidato ao Senado polo Movemento Alternativo Indíxena e Social e foi elixido o 11 de marzo de 2018 como senador da República para o período 2018-2022.

## Notas 
## Véxase tamén 
### Outros artigos 
* Pobo nasa
Santander de Quilichao

**Santander de Quilichao** é unha vila e concello do norte do departamento do Cauca, en Colombia, a 97 km ao norte de Popayán e 45 km ao sur de Cali. Limita polo norte cos concellos de Villa Rica e Jamundí, polo oeste co concello de Buenos Aires, polo leste cos concellos de Caloto e Jambaló e polo sur con Caldono. Ten unha poboación de 95.041 habitantes (2016).

## Notas 
## Véxase tamén 
### Ligazóns externas 
* Páxina oficial
Corte Suprema de Xustiza de Colombia

[miniatura|300px|[Palacio de Xustiza de Colombia|Palacio de Xustiza.]]
A **Corte Suprema de Xustiza de Colombia** (en ) é o órgano xudicial máis alto en asuntos civís e penais e asuntos de procedemento criminal e civil en Colombia. O Tribunal Supremo de Colombia é a autoridade máis alta en relación á interpretación de lei administrativa, lei constitucional e a administración da maxistratura.

O tribunal consiste en vinte e tres xuíces, elixidos pola mesma institución en lista conformada polo Consello Superior da Xudicatura para termos individuais de oito anos. A Corte Suprema reúnese no Palacio de Xustiza da Praza de Bolívar, en Bogotá.

## Notas 
## Véxase tamén 
### Ligazóns externas 
* Páxina oficial
Estas são as armas

***Estas são as armas*** (en galego: "Estas son as armas") é un filme documental de Mozambique rodado no ano 1978.

## Sinopse 
Realizado por un colectivo de mozos do Instituto Nacional de Cine (INC) baixo a supervisión de Murilo Salles e Luís Bernardo Honwana, o documental mostra imaxes da invasión da República Popular de Mozambique por tropas de Rodesia. En 1977, un equipo de rodaxe sae de Maputo cara á provincia de Tete para rodar unha reportaxe sobre os danos provocados polos bombardeos aéreos en zonas habitadas por campesiños.

## Notas 
## Véxase tamén 
### Ligazóns externas 
* 20px Estas sao as armas (I) en Youtube
* 20px Estas sao as armas en Vimeo
Palacio de Xustiza de Colombia

O **Palacio de Xustiza de Colombia** (en ) é un edificio que se atopa na praza Bolívar da cidade de Bogotá, sede e símbolo do poder xudicial en Colombia.

## Historia 
Ao longo da historia de Colombia existiron tres edificios que serviron de sede ao Palacio de Xustiza. O primeiro era un edificio de estilo neoclásico deseñado polo arquitecto Pablo de la Cruz, o cal se atopaba na rúa 11 coa carreira 6ª e funcionou dende a década de 1920. O edificio foi destruído por un incendio durante os disturbios do 9 de abril de 1948, coñecido como o Bogotazo, ocorridos tralo asasinato de Jorge Eliécer Gaitán.

O edificio que o substituíu foi deseñado polo arquitecto Roberto Londoño na década de 1960, de tendencia modernista con elementos neoclásicos aínda que quedando en parte inconcluso. Atopábase na praza de Bolívar e foi destruído o 6 de novembro de 1985 como consecuencia da toma que realizou a guerrilla do M-19 e a retoma que executou o exército. a placa coa frase do xeneral Francisco de Paula Santander: ''Colombianos, as armas déronvos independencia, as leis daranvos liberdade".

## Notas 
## Véxase tamén
Senado da República de Colombia

[miniatura|dereita|250px|O edificio do Senado no [Capitolio Nacional de Colombia, en Bogotá.]]
O **Senado da República de Colombia**  (en ) é a cámara alta do Congreso de Colombia, sendo a cámara baixa a Cámara de Representantes. O Senado da República é o corpo colexiado de representación directa do pobo e debe actuar consultando á xustiza e polo ben común.

A composición e poderes do Senado atópanse estipulados no Título VI da Constitución de Colombia de 1991 e na Lei 5ª de 1992. O Senado da República está composto por 108 senadores, 100 son elixidos por voto popular en todo o territorio nacional, cinco son senadores do partido FARC por mor do proceso de paz, dous en representación das comunidades indíxenas, a través de circunscrición especial, e un para o segundo candidato con maior votación nas eleccións presidenciais. O Senado da República elixe os seus membros en representación de toda o estado.

O Senado da República de Colombia cumpre coas funcións constituínte, lexislativa, de protocolo, electoral, xudicial, administrativa e de control político dentro do eido lexislativo.

Dende o 20 de xullo de 2020 o Senado está presidido por Arturo Char Chaljub do Partido Cambio Radical e o Secretario Xeral é Gregorio Eljach Pacheco.

## Notas 
## Véxase tamén 
### Ligazóns externas 
* Páxina oficial
Movemento Alternativo Indíxena e Social

O **Movemento Alternativo Indíxena e Social** (en ; ou **MAIS**) é un partido político colombiano, xurdido do seo da Organización Nacional Indíxena de Colombia, de ideoloxía indixenista, progresista e agrarista.

## Historia 
Fundouse no ano 2013 no concello caucano de Santander de Quilichao. O 9 de marzo de 2014, nas eleccións lexislativas de Colombia de 2014, o partido alcanzou un escano no Senado da República de Colombia con Luis Evelis Andrade. O 11 de marzo de 2018, nas eleccións lexislativas de Colombia de 2018, MAIS alcanzou con Feliciano Valencia un escano da circunscrición indíxena no Senado; tamén obtivo dous escanos da Cámara de Representantes con Abel David Jaramillo Largo pola circunscrición indíxena, e con César Pachón como representante por Boyacá.

## Notas 
## Véxase tamén 
### Outros artigos 
* Pobos indíxenas de Colombia
* Organización Nacional Indíxena de Colombia
### Ligazóns externas 
* Páxina oficial
Los Corrales

**Los Corrales** é un municipio de España na provincia de Sevilla, comunidade autónoma de Andalucía.

Ten unha área duns 67,06 km² e unha poboación de	3.938 habitantes (2020), o que daba unha densidade de poboación de 59,6&nbsp;hab/km². Encóntrase situada a unha altitude de 385&nbsp;m e a 107&nbsp;km da capital provincial, Sevilla.

## Notas
## Véxase tamén 
### Ligazóns externas
* Los Corrales - Sistema de Información Multiterritorial de Andalucía
* Patrimonio cultural de Los Corrales. Guía Dixital do Patrimonio Cultural de Andalucía. Instituto Andaluz do Patrimonio Histórico
Consello Rexional Indíxena do Cauca

O **Consello Rexional Indíxena do Cauca** (CRIC) é unha asociación de autoridades indíxenas á cal pertence o 90% dos cabidos e comunidades indíxenas do departamento do Cauca, Colombia. Foi fundado en Toribío o 24 de febreiro de 1971, como unha federación de só sete cabidos. No presente está constituído por cento quince cabidos e once asociacións de cabidos dos pobos nasa, misak, totoró, polindara, guanaco, coconuco, kisgo, yanacona, inga e emberá, agrupados en nove zonas.

O CRIC foi cofundador da Organización Nacional Indíxena de Colombia.

## Véxase tamén 
### Outros artigos 
* Pobos indíxenas de Colombia
* Organización Nacional Indíxena de Colombia
### Bibliografía 
* Christian Gros. 1991. *Colombia indígena: identidad cultural y cambio social*. Bogotá: CEREC, 1991.
### Ligazóns externas 
*
Keizō Yasumatsu

**Keizō Yasumatsu**, tamén coñecido como **Keizo Yasumatsu**, nado o 1 de marzo de 1908 en Tokyo e finado o 25 de xaneiro de 1983, foi un entomólogo xaponés.

## Traxectoria 
Keizō Yasumatsu fixo os seus primeiros estudos en Fukuoka, e graduouse na Universidade de Kyūshū (daquela Universidade Imperial de Kyūshū) en 1933. O seu principal profesor foi o doutor Teiso Esaki, un dos entomólogos máis distinguidos daquela época, que foi o primeiro profesor de Entomoloxía da Universidade de Kyūshū. Doutorouse nesa Universidade en 1945, cunha tese titulada "Algunhas análises sobre o crecemento dos insectos, con especial referencia a un fásmido, *Phraortes kumawzotoensis* Shiraki". En 1933 foi nomeado membro do persoal non regular no laboratorio entomolóxico da Facultade de Agricultura da Universidade de Kyūshū. Durante tres anos, desde 1936 o doutor Yasumatsu traballou como conselvador asistente do laboratorio biolóxico Hikosan, a uns 90 km ao leste da cidade de Fukuoka, que era unha das institucións de investigación dependentes da Universidade de Kyūshū. Durante estes anos realizou estudos intensos sobre a bioloxía de moitos insectos. Dado que o laboratorio está situado nas ladeiras do monte Hikosan (a 1 200 m), tiña un cómodo acceso a moitos insectos para estudos de campo. En 1939 foi nomeado axudante de entomoloxía, e foi trasladado de novo ao laboratorio de entomoloxía da Facultade de Agricultura da Universidade de Kyūshū. Foi ascendido a profesor asociado de entomoloxía en 1942, e profesor de entomoloxía en 1958, momento no que sucedeu ao profesor Teiso Esaki que faleceu aos 58 anos en 1957. Despois de 38 anos de servizo retirouse en marzo de 1971.

A primeira contribución do profesor Yasumatsu á entomoloxía publicouse en 1928, cando tiña 20 anos, sobre a área de distribución da bolboreta *Japonica lutea*, que rexistrou en Kyūshū por primeira vez.

K. Yasumatsu é coñecido, entre outras cousas, por ser o descritor da especie *Dryocosmus kuriphilus*, a avespa do castiñeiro.

## Obras 
Foi o autor de 64 obras en 108 publicacións. As máis destacadas poden verse aquí. 

## Abreviatura 
A abreviatura **Yasumatsu** emprégase para recoñecer a  como autoridade na descrición e taxonomía en zooloxía.  

## Notas 
## Véxase tamén 
### Bibliografía 
* Hirashima, Yoshihiro (1983): "Keizo  Yasumatsu (1908-1983)", *Esakia*, **20**: 1-7.
The Irregulars

***The Irregulars*** é unha serie de televisión británica de crime e aventuras creada por Tom Bidwell para Netflix. Está baseada nas obras de Arthur Conan Doyle, e conta como os "Irregulars de Baker Street" traballan para o Dr. Watson salvando Londres de fenómenos sobrenaturais.

Desenvolvida por Drama Republic, a serie componse de oito episodios e foi estreada o 26 de marzo de 2021. En maio de 2021, a serie foi cancelada despois da primeira tempada.

## Personaxes 
### The Irregulars 
* Thaddea Graham como Bea
* McKell David como Spike
* Jojo Macari como Billy
* Harrison Osterfield como Leopold
* Darci Shaw como Jessie

### Personaxes recorrentes 
* Clarke Peters como Linen Man
* Royce Pierreson como John Watson
* Rory McCann como Bird Master / Arthur Hilton
* Edward Hogg como Daimler
* Ian Whyte como Plague Doctor
* Lisa Dwyer Hogg como irmá Anna
* Charles Armstrong como Mr. Bannister
* Alex Ferns como Vic Collins
* Nell Hudson como Louise
* Jonjo O'Neill como Mycroft Holmes
* Olivia Grant como Patricia Coleman Jones
* Henry Lloyd-Hughes como Sherlock Holmes
* Eileen O'Higgins como Alice
* Tim Key como Gregson
* Aidan McArdle como Inspector Lestrade
* Sheila Atim como Tooth Fairy

## Notas 
## Véxase tamén 
### Ligazóns externas 
*
Bibliografía de Brandon Sanderson

Esta é a bibliografía do escritor estadounidense de fantasía e ciencia ficción Brandon Sanderson.

## Obras publicadas 
### O Cosmere 
Sanderson escribe moitas das súas obras englobadas nun universo coñecido como o Cosmere, con sagas que normalmente se sitúan en diferentes planetas dentro dese universo. As obras, especialmente os sistemas de maxia nelas, normalmente están sutilmente relacionadas entre elas e algunhas personaxes aparecen ao longo de varias sagas.

#### Novelas do Cosmere 
#### Obras curtas do Cosmere 
#### Novelas gráficas do Cosmere 
### Outras obras 
#### Saga *Infinity Blade* 
Estas obras están baseadas no videoxogo de acción de rol para iOS *Infinity Blade,* desenvolvido por Chair Entertainment e Epic Games.

#### Saga *Legion* 
*Artigo principal: Legion (saga de novelas)*

*Legion* é unha saga de ciencia ficción composta por tres novelas curtas.

Unha colección das tres novelas foi publicada por Tor Books en 2018.

#### Saga *A Roda do Tempo* 
O autor orixinal, Robert Jordan, faleceu antes de completar a súa extensa epopea *A Roda do Tempo.* Sanderson foi escollido por Harriet McDougal, a viúva e editora de Jordan, para rematar a saga de acordo coas notas deixadas polo seu marido. As novelas de Sanderson na saga son:

Escenas eliminadas:

* *River of Souls,* escena eliminada de *A Memory of Light.* Publicada en *Unfettered* (2013).
* *A Fire Whithin the Ways,* unha escena eliminada non canónica de *A Memory of Light.* Publicada na antoloxía de fantasía *Unfetterd III.*

#### Obras curtas independentes 
Inclúe relatos curtos, novelas curtas e novelas breves.

#### Obras en formato son 
### Obras para adolescentes 
#### Saga *Alcatraz* 
#### Saga *Dark One* 
*Dark One* é unha saga multimedia, planeada como unha novela gráfica de tres volumes, unha serie de televisión e unha serie en formato son.

#### Saga *The Reckoners* 
*Artigo principal: The Reckoners*

#### Saga *The Rithmatist* 
*Artigo principal:* saga *The Rithmatist*

#### Saga *Skyward*
Clara Mayer

**Clara Marisa Mayer**, nada no 2001, é unha activista contra o cambio climático alemá. É a portavoz de prensa do movemento internacional Mocidade polo clima en Berlín e obtivo amplo recoñecemento tralo seu discurso na reunión de accionistas de Volkswagen de 2019.

## Traxectoria 
Mayer obtivo recoñecemento despois do seu discurso na xunta de accionistas da marca Volkswagen en maio de 2019, no que afirmou que "o que se está facendo polo medio ambiente non é suficiente", acusando ademais á xeración dos seus pais e os seus avós por non preocuparse o suficiente polo mundo que herdaron aos mozos.
[miniatura|Mayer (esquerda) nunha manifestación da organización Mocidade polo clima en [Berlín.]]
Como portavoz do movemento Mocidade polo clima en Berlín, foi convidada ó programa de variedades de Markus Lanz en agosto e a *Auf dean Punkt*, da cadea Deutsche Welle, en decembro de 2019, ademais de aparecer en varios medios impresos e virtuais. Mayer foi unha das organizadoras da folga climática do 20 de setembro de 2019, na que máis de 100 mil persoas saíron ás rúas de Berlín nunha protesta pacífica. No marco desta actividade, Mayer manifestou: "Sorpréndenos que os políticos nos ignorasen e que aínda o sigan facendo, a pesar de reunir a tantos manifestantes este ano". O 3 de outubro participou nunha manifestación antifascista contra a despregadura de extremistas de dereita en Berlín, sendo atacada por grupos e persoas que pertencen a esta corrente política.

O portal de noticias alemán Spiegel Online mencionou a Mayer na súa lista de "mozas e fortes mulleres enfrontadas ás vellas forzas", na que tamén aparecen as activistas climáticas Luisa Neubauer e Greta Thunberg, a capitá de barco Carola Rackete e a futbolista profesional e crítica da xestión do presidente Donald Trump, Megan Rapinoe.

## Vida persoal 
Mayer graduouse da Schiller-Gymnasium de Berlín en 2019. Logo realizou voluntariado nunha unidade de coidados intensivos. Na actualidade reside en Berlín.

## Notas
Ursula Rakova

**Ursula Rakova**, nada no illote de Han, é unha ecoloxista e activista do cambio climático de Papúa-Nova Guinea, premiada polas súas contribucións ambientais ao desenvolvemento do seu país.

## Traxectoria 
Naceu no illote de Han, no atol das illas Carteret. En 2005 estableceu un sistema de educación comunitaria en Bougainville como alternativa ao errado sistema escolar público. En 2006, fundou Tulele Peisa, unha organización sen ánimo de lucro para axudar ao seu pobo a recolocarse, xa que as illas Carteret estaban cada vez máis expostas á suba do nivel do mar. 

Como Directora executiva desta organización é a responsable de organizar o traslado dos habitantes das illas Carteret ao continente da provincia de Bougainville. O primeiro asentamento estableceuse en Tinputz. Prevese que as illas deixarán de ser habitables no ano 2040, o que converterá ao pobo de Rakova nos primeiros refuxiados ambientais do mundo.

Rakova axudou a establecer varias ONG ambientais en Papua-Nova Guinea e Bougainville. Coordinou un caso legal histórico no que os warangoi demandaron con éxito aos madeireiros ilegais e obtiveron unha compensación polos seus recursos forestais roubados. Creou Bougainville Cocoa Net Limited para axudar aos insulares recolocados en Carteret a mellorar a rendibilidade e a vitalidade das familias e comunidades de pequenos agricultores de cacao en Papúa-Nova Guinea, producindo cacao de comercio xusto.

## Recoñecementos 
En 2008, Rakova foi galardoada co premio Pride of PNG (Orgullo de Papúa-Nova Guinea) polas súas contribucións ambientais ao desenvolvemento do seu país.

## Notas 
## Véxase tamén
###  Ligazóns externas 
* Información do proxecto Bougainville Cocoa Net Limited. 
* Entrevista a Ursula Rakova en "The Climate 25", en Vimeo.
Disha Ravi

**Disha A Ravi** é unha rapaza activista india contra o cambio climático e organizadora de Fridays For Future India.  

Obtivo unha maior atención internacional cando foi arrestada o 13 de febreiro de 2021 pola súa presunta participación nun kit de ferramentas en liña relacionado con Greta Thunberg e as protestas dos agricultores indios de 2020-2021. O goberno indio alegou que o kit de ferramentas, que é estándar para a organización de xustiza social, fomentaba os disturbios, pero esta afirmación e a maneira do arresto foron amplamente criticados tanto dentro como fóra da India.

## Traxectoria 
Ravi, de 21 anos, é unha activista climática xuvenil de Bangalore, India, e é unha dos fundadores de Fridays For Future India. Ravi céntrase en levar voces a comunidades necesitadas.  Comezou o seu activismo porque a crise da auga afectou á súa familia. É autora de varios editoriais publicados por activistas climáticos xuvenís internacionais.

Ravi graduouse na Mount Carmel College, Bangalore. Tralos informes dos medios de comunicación sobre as autoridades indias que presentaron un caso na súa contra (en realidade, a creadora orixinal), Thunberg tuiteou: Eu sigo #StandWithFarmers e apoio a súa protesta pacífica. Ningunha cantidade de odio, ameazas ou violacións dos dereitos humanos cambiará iso. #FarmersProtest ".

Segundo Scroll.in, o kit de ferramentas é "un documento de rutina utilizado polos activistas pola xustiza social para crear conciencia sobre os problemas e suxerir estratexias para continuar". O conxunto de ferramentas explica que está "destinado a permitir que calquera persoa que non estea familiarizada coas protestas dos agricultores en curso na India comprenda mellor a situación e tome decisións sobre como apoiar aos agricultores baseándose na súa propia análise." O kit de ferramentas suxire accións que se deben tomar, incluíndo "Organizar unha acción no terreo preto da Embaixada da India, a Casa de Medios ou o Goberno local máis próximo [...]."

O 13 de febreiro de 2021, Disha foi detida para interrogala na xurisdición da comisaría de policía de Soladevanahalli en Bengaluru por un equipo da policía de Delhi por supostamente difundir o conxunto de ferramentas das redes sociais, que supostamente tiña a intención de crear disturbios na India baixo a aparencia de apoiar protestas dos agricultores indios de 2020-2021. A policía declarou que o kit de ferramentas describía plans que se asemellaban á violencia que se desenvolveu o 26 de xaneiro de 2021 en Nova Deli durante o desfile de tractores e que a investigación está vinculada ao grupo pro-Khalistani *Poetic Justice Foundation*. "A chamada era ao soldo económico, social, guerra cultural e rexional en contra da India," declarou o comisario Especial de Policía de Delhi . O 14 de febreiro, o fiscal afirmou ante o tribunal que esta detención formaba parte dunha conspiración maior. Ravi negouno dicindo "Só estaba a apoiar aos agricultores [...] Apoiei aos agricultores porque son o noso futuro e todos necesitamos comer".

### Reaccións 
O 14 de febreiro, máis de 50 académicos, artistas e activistas indios emitiron unha declaración conxunta en apoio de Disha.

## Notas
Avengers: Infinity War

***Avengers: Infinity War*** é un filme estadounidense de 2018 dirixido por Anthony e Joe Russo e escrito por Christopher Markus e Stephen McFeely. É un filme de superheroes baseado nos personaxes de Marvel Comics, *Os Vingadores*. Producido por Marvel Studios e distribuído por Walt Disney Studios Motion Pictures, é a secuela de *The Avengers* (2012) e *Avengers: Age of Ultron* (2015), e o décimo noveno filme do Universo Cinematográfico Marvel (MCU). O elenco está composto por Robert Downey Jr., Chris Hemsworth, Mark Ruffalo, Chris Evans, Scarlett Johansson, Benedict Cumberbatch, Don Cheadle, Tom Holland, Chadwick Boseman, Paul Bettany, Elizabeth Olsen, Anthony Mackie, Sebastian Stan, Danai Gurira, Letitia Wright, Dave Bautista, Zoe Saldana, Josh Brolin e Chris Pratt. No filme, os Vingadores e os Guardians of the Galaxy tentan deter a Thanos, que está na procura das poderosas Pedras do Infinito como parte do seu plan de erradicar a metade da poboación do universo.

## Personaxes 
* Robert Downey Jr. como Tony Stark / Iron Man
* Chris Hemsworth como Thor
* Mark Ruffalo como Bruce Banner / Hulk
* Chris Evans como Steve Rogers / Captain America
* Scarlett Johansson como Natasha Romanoff / Black Widow
* Benedict Cumberbatch como Dr. Stephen Strange
* Don Cheadle como James "Rhodey" Rhodes / War Machine
* Tom Holland como Peter Parker / Spider-Man
* Chadwick Boseman como T'Challa / Black Panther
* Paul Bettany como Vision
* Elizabeth Olsen como Wanda Maximoff / Scarlet Witch
* Anthony Mackie como Sam Wilson / Falcon
* Sebastian Stan como Bucky Barnes / Winter Soldier
* Tom Hiddleston como Loki
* Idris Elba como Heimdall
* Peter Dinklage como Eitri
* Benedict Wong como Wong
* Pom Klementieff como Mantis
* Karen Gillan como Nebula
* Dave Bautista como Drax the Destroyer
* Zoe Saldana como Gamora
* Vin Diesel como Groot
* Bradley Cooper como Rocket
* Gwyneth Paltrow como Virginia "Pepper" Potts
* Benicio del Toro como Taneleer Tivan / The Collector
* Josh Brolin como Thanos
* Chris Pratt como Peter Quill / Star-Lord

## Notas 
## Véxase tamén 
### Ligazóns externas 
* 
* Ficha en AllMovie